ΓΡΑΠΤΗ ΕΡΩΤΗΣΗ E-1769/00

υποβολή: Erik Meijer (GUE/NGL) προς την Επιτροπή

(31 Μαΐου 2000)

Θέμα: Η επίμαχη χρήση των επιδοτήσεων CONVER εκ μέρους του ολλανδικού Δήμου Den Helder και ηπεξαίρεση χρημάτων

1. Ήδη από το 1997, τα τοπικά και περιφερειακά μέσα ενημέρωσης της περιοχής Kop van Noord-Holland στο βορειοδυτικό τμήμα των Κάτω Χωρών, όπου βρίσκεται ο δήμος Den Helder, έχει επανειλημμένως αναφερθεί στην πολιτική αναταραχή γύρω από τη διάθεση των χρημάτων της επιχορήγησης, μεταξύ άλλων όσον αφορά την κατασκευή εκ μέρους του δήμου Den Helder γέφυρας για τους πεζούς και προβλήτας στον λιμένα Koopvaardersbinnenhaven. Στις 9 Μαΐου ε.ε. δημιουργήθηκε εκ νέου αναταραχή, ως συνέπεια της έρευνας που πραγματοποιεί η Κεντρική Υπηρεσία Έρευνας Εγκλήματος για απάτες σε επίπεδο δημοτικήςπηρεσίας χωροταξίας και διαχείρισης. Έχει πληροφορηθεί η Επιτροπή τα εν λόγω γεγονότα;

2. Μπορεί να επιβεβαιώσει η Επιτροπή ότι οι εργασίες στον δήμο Den Helder, όπως η κατασκευή γέφυρας για τους πεζούς και προβλήτας στον λιμένα Koopvaardersbinnenhaven, που όλοι ονομάζουν Eurosteiger διεξάγονται με ευρωπαϊκές επιδοτήσεις στο πλαίσιο του προγράμματος CONVER; Εάν ναι, ποιες επιδοτήσεις χορηγήθηκαν στο πλαίσιο του προγράμματος CONVER προς τον δήμο Den Helder καιπό ποίους όρους;

3. Η πολιτική αναταραχή οδήγησε το δημοτικό συμβούλιο να αναθέσει τη διεξαγωγή έρευνας στο γραφείο KPMG. Στην έκθεση αυτή αναφέρονται ανωμαλίες στη χρήση των κονδυλίων επιδοτήσεως: μεταφορά. των επιδοτήσεων προς το επόμενο στάδιο άνευ εγκρίσεως, απουσία αναφοράς συναφούς συνχρηματοδότησης, μη εκτέλεση τμημάτων τουποβληθέντος σχεδίου. Παράλληλα, όπως αναφέρουν τα μέσα ενημέρωσης, έχει διογκωθεί το κόστος του σχεδίου και έχουνπεξαιρεθεί χρήματα. Έχει ενημερωθεί η Επιτροπή για την έρευνα του KPMG και για τα συμπεράσματα στα οποία έχει καταλήξει; Συμμερίζεται τα εν λόγω συμπεράσματα;

4. Η κοινή γνώμη έχει ασκήσει αυστηρή κριτική στην εκτέλεση του σχεδίου όσον αφορά τους τομείς της ποιότητας ζωής και της ασφάλειας (μέχρι το 2015 δεν έχει εξευρεθεί λύση για την έντονη αύξηση της κυκλοφορίας αυτοκινήτων στην συνοικία, την ανεπιθύμητη κοπή δένδρων, την έλλειψη δυνατοτήτων διαφυγής σε περίπτωση λιμενικού δυστυχήματος). Συμμερίζεται η Επιτροπή την άποψή μας ότι στην Ευρώπη των πολιτών επιδιώξεις όπως η ποιότητα ζωής και συνθήκες κατοικίας οφείλουν να διαδραματίζουν ρόλο και ότι, μέχρι σήμερα, τα εν λόγω θέματα δεν έχουν ληφθεί επαρκώςπόψη στο Den Helder;

5. Ποιες δυνατότητες διαθέτει η Επιτροπή ώστε προσαρμόζοντας τα σχέδια να ικανοποιήσει τα αιτήματα των πολιτών;

Κοινή απάντηση του κ. Barnier εξ ονόματος της Επιτροπής στις γραπτές ερωτήσεις E-1769/00 και E-1770/00

(2 Αυγούστου 2000)

Η Επιτροπή συμμετέχει ως παρατηρητής στις επιτροπές παρακολούθησης των προγραμμάτων των διαρθρωτικών ταμείων. Οι επιτροπές αυτές συζητούν τη στρατηγική προγράμματος, καθώς και οργανωτικά και διαδικαστικά θέματα. Σύμφωνα με την αρχή της επικουρικότητας, η επιλογή και η έγκριση των έργων πραγματοποιούνται από τη διευθύνουσα επιτροπή η οποία αποτελείται από περιφερειακούς εταίρους και συγχρηματοδοτείται από εταίρους εκτός από την Κοινότητα.

Η Επιτροπή δεν ενημερώθηκε σχετικά με την αστυνομική έρευνα ή την έρευνα από το γραφείο KPMG που αναφέρει το Αξιότιμο Μέλος του Κοινοβουλίου.

Η Επιτροπή είναι ωστόσο σε θέση να επιβεβαιώσει ότι η κοινοτική πρωτοβουλία Konver για την περίοδο 1994-1999 χρηματοδότησε το έργο Koopvaarderbinnenhaven. Το ολλανδικό Υπουργείο Οικονομικών κοινοποίησε στις 14 Ιουλίου 1997, την σχετική επιστολή ανάληψηςποχρεώσεων που αντιστοιχεί σε ποσό 4.45 εκατ. HFL (2.02 εκατ. ευρώ). Η κοινοτική συνδρομή αντιστοιχεί σε 50 % του ποσού αυτού. Τον Δεκέμβριο το έργο εγκαταλείφθηκε. Οι σχετικές δαπάνες παραμένουν χαμηλότερες από το προϋπολογισθέν κόστος (3.78 εκατ. HFL ή 1.72 εκατ. ευρώ).

Λόγω της ερώτησης που έθεσε το Αξιότιμο Μέλος του Κοινοβουλίου, η Επιτροπή ξεκίνησε έρευνα με το ολλανδικό Υπουργείο Οικονομικών και επέστησε την προσοχή τηςπηρεσίας ελέγχου της σχετικής Γενικής Διεύθυνσης όσον αφορά την ειδική αυτή περίπτωση. Επιπλέον, η Ευρωπαϊκή Υπηρεσία Καταπολέμησης της Απάτης ανέφερε ότι βρίσκεται σε επαφή με την ολλανδικήπηρεσία έρευνας που ανέφερε το Αξιότιμο Μέλος του Κοινοβουλίου.

Όσον αφορά την περίοδο προγραμματισμού 2000-2006, ο δήμος Den Helder δεν είναι επιλέξιμος για κάποιο ειδικό πρόγραμμα των διαρθρωτικών ταμείων. Η κοινοτική πρωτοβουλία Konver δεν συνεχίστηκε και η περιφέρεια Noord-Holland δεν είναι επιλέξιμη ούτε στο πλαίσιο του στόχου 1 ούτε στο πλαίσιο του στόχου 2.